‘‘አታካብድ’’ የምትለውን ቋንቋ ለጊዜው ቅርጫት ውስጥ እናስቀምጣት፤ የኮሮና ቫይረስን መከላከል የሚቻለው በመጠንቀቅ ነውና፡፡
የኮሮና ቫይረስ ስፔናውያንን ከፍተኛ ሐዘን ላይ ጥሏል፤ ጣልያንም ሐዘን ውስጥ ከገባች ሰንብታለች፤ የዓለም ሕዝብ ሩብ ያህሉ ቤቱ ውስጥ እንዲውል ምክንያት ሆኗል፤ ይህን ቫይረስ ለመከላከል ከመርህ ዝንፍ አለማለት ማካበድ አይደለም፡፡ብዙ ሰዎች የኮሮና ቫይረስን እንዲጠነቀቁና እንዲከላከሉ ሲነገራቸው ‘‘አታካብድ’’ ይላሉ፤ ይህን ቃል ለጊዜው ቅርጫት ውስጥ አስቀምጦ የመከላከል መርህን መከተል የተሻለ ነው፤ የኮሮና ቫይረስ መስፋፋት ቀጥሏል፤ የዓለማችን ኃያላን ሀገራትም እየተፈተኑ ነው፡፡የቫይረሱን እንቅስቃሴ ባላቸው ኃይል ማቆም አልተቻላቸውም፤ አንዳንዶቹ ከቁጥጥራቸው ውጭ ወጥቶ መላው ሀገራቸውን በሐዘን አንገት እያስደፋቸው ነው፤ መከላከያው ገንዘብ ወይም ቴክኖሎጂ ሳይሆን መጠንቀቅና አካላዊ መራራቅን መተግበር፣ የእጆችን ንጽሕና መጠበቅ፣ ሲስሉና ሲያነጥሱ አፍና አፍንጫን ማፈን ነው፡፡ የጥንቃቄ መልእክቶቹን የተገበረ ራሱን፣ ቤተሰቡን፣ ሀገሩን፣ ዓለምን ለመከላከል ጥረት አድርጓል፡፡የኮሮና ቫይረስ ስርጭት ዛሬም ቀጥሏል፤ ይህ ዜና እስከተጠናቀረበት ጊዜ ድረስ 438 ሺህ 441 ሰዎች በቫይረሱ ተይዘዋል፤ 19 ሺህ 616 ሰዎችን ደግሞ በሞት ነጥቋል፤ 111ሺህ 877 ሰዎች ደግሞ አገግመዋል፡፡ ዛሬ ቀኑ ለቻይናውያን እና አሜሪካውያን የተሻለ ነበር፤ ለስፔናውያን ግን የከፋ ነበር፡፡ በዛሬው የጣልያን እና የፈረንሳይ ውሎ ምን እንደሚመስል ሀገራት ሪፖርት ካለማድረጋቸው ውጭ የቫይረሱ ስርጭት አልተገታም፡፡አንባቢያንስ ምን ያክል እየተጠነቀቃችሁ ነው?ቻይና እና አሜሪካ ዛሬ አካላዊ መራራቅንና ሌሎች የጥንቃቄ መልእክቶችን በመተግበር በመከላከል የተሻለ ውሎ ነበራቸው፤ በዚህም መሠረት ቻይና ዛሬ 47 የኮሮና ቫይረስ የያዛቸው ሰዎችን ስታስመዘግብ 4 ሰዎች ለኅልፈት መዳረጋቸው ታውቋል፡፡ እንዳጠቃላይ ሲታይ ግን ቻይና 81 ሺህ 218 ሰዎች በቫይረሱ ተጠቅተውባታል፤ እስካሁንም 3 ሺህ 281 ሰዎች ለሕልፈት ተዳርገዋል፤ 73 ሺህ 650 ሰዎች ደግሞ አገግመዋል፡፡የጣልያን ውሎ ባይገለጽም 69 ሺህ 176 ሰዎች በቫይረሱ ተይዘዋል፤ ይህ ዜና እስከተጠናቀረበት ጊዜ ድረስም 6 ሺህ 820 ሰዎች ለኅልፈት ተጋልጠዋል፤ 8ሺህ 326 ሰዎች አገግመዋል፡፡ቀጣይ በቫይሱ ክፉኛ እንደምትመታ የተገመተችው አሜሪካ 55 ሺህ 6 ሰዎች በቫይረሱ መያዛቸውብ አረጋግጠዋል፤ አሜሪካውያን ዛሬ በከፍተኛ ደረጃ የመከላከል መርሁን የማክበር ሥራ በመሥራታቸው በአዲስ በቫይረሱ የተያዙ ሰዎችን ቁጥር ወደ 150 ዝቅ ማድረግ ችለዋል፤ በዛሬው ውሎም 5 አሜሪካውያን ብቻ ለኅልፈት እንደተዳረጉ ነው የተዘገበው፤ በአሜሪካ 379 ሰዎች ብቻ ማገገማቸው ተዘግቧል፡፡ወደ አውሮፓዊቷ ስፔን ስንመለስ ዛሬ ቀኑ ጥሩ አልነበረም፤ 443 ሰዎችን በሞት ተነጥቃለች፡፡ ሀገሪቱ እስካሁንም 47 ሺህ 610 ሰዎች በቫይረሱ መያዛቸው ታውቋል፤ በስፔን አካላዊ ርቀትን መጠበቅ የሚለው መርህ የተተገበረ አይመስልም፤ ዛሬ ብቻ 5 ሺህ 552 ሰዎች አዲስ በቫይረሱ መያዛቸው ሪፖርት ተደርጓል፤ 5 ሺህ 366 ሰዎች ደግሞ አገግመዋል፡፡ወደ መካከለኛው ምሥራቅ አካባቢ ስናቀና የማኅበራዊ ትስስርን ገታ ማድረግ እና በሕክምና ባለሙያዎች የሚነገራቸውን ትዕዛዝ ያልተገበሩት የሚመስሉት ኢራናውያን በዛሬው ውሎ ብቻ 143 ሰዎችን በሞት ተነጥቀዋል፤ 2ሺህ 206 ሰዎች ደግሞ በአዲስ በቫይረሱ ተይዘዋል፤ እስካሁንም ኢራን 2ሺህ 77 ሰዎችን በዚሁ ቫይረስ አጥታለች፤ በኢራን 9ሺህ 625 ሰዎች ማገገማቸውም ታውቋል፡፡ሌላው እና ወደፊት የሚያሰጋው እየተባለ ያለው አህጉር አፍሪካ ነው፤ እስካሁንም ቫይረሱ አድማሱን ሊያሰፋበት የሚችልበት ሁኔታ እንዳለ የሚገለጸው አህጉረ አፍሪካ ግብጽ ላይ የቫይረሱ መስፋፋት ፍጥነቱን እየጨመረ እንደሆነ ታይቷል፤ በግብጽ ይህ ዜና እስከተጠናቀረበት ድረስ 1 ሰው ለህልፈት መዳረጉ ሲገለጽ 40 ሰዎች በአዲስ በቫይረሱ መያዛቸው ታውቋል፤ በግብጽ በዚሁ ቫይረስ 21 ሰዎች ለኅልፈት እንደተዳረጉ ሲገለጽ 80 ሰዎች ማገገማቸው ነው የተገለጸው፡፡